**Алматы облыстық кәсіподақ ұйымының аудандық, қалалық, бастауыш кәсіподақ ұйымдарының мүшелік базаны нығайту және**

**жарғылық мақсаттар мен міндеттерді іске асыруда жұмыс тиімділігін арттыру жөніндегі жұмысы туралы ақпарат**

Қазақстандық салалық білім және ғылым қызметкерлері кәсіподағының жұмыс жоспарына сәйкес, 2021 жылғы 10-12 ақпанда Кәсіподақтың Салалық Кеңесі аппаратының қызметкерлері (Абиева А.А., Кидирбаева Р.М., Иманбаев Е.С.) «Алматы облыстық білім және ғылым қызметкерлерінің кәсіподақ ұйымы» ҚБ тексеру жүргізіп, әдістемелік, тәжірибелік көмек көрсетті.

«Алматы облыстық білім және ғылым қызметкерлерінің кәсіподақ ұйымы» ҚБ құрылымына 10 филиал және 18 бастауыш кәсіподақ ұйымы кіреді:

1) Талдықорған қалалық филиалы;

2) Текелі қ.филиалы;

3) Алакөл аудандық филиалы;

4) Ескелді аудандық филиалы;

5) Қаратал аудандық филиалы;

6) Кербұлақ аудандық филиалы;

7) Көксу аудандық филиалы;

8) Панфилов аудандық филиалы;

9) Саркан аудандық филиалы;

10) І.Жансүгіров ат.Жетісу мемлекеттік университетінің филиалы.

Алматы облыстық ұйымының кәсіподақ мүшелігімен қамтылмаған басқа қалалық, аудандық филиалдары:

1) Ақсу ққ;

2) Қапшағай қ;

3) Балқаш ауданы;

4) Еңбекші қазақ ауданы (ең ірі);

5) Жамбыл ауданы;

6) Іле ауданы;

7) Қарасай ауданы;

8) Кеген ауданы;

9) Райымбек ауданы;

10) Талғар ауданы;

11) Ұйғыр ауданы.

Кәсіподақ қатысумен саладағы кәсіпорындар мен ұйымдар саны– 416, 01.01.2021 жылғы жағдай бойынша барлық кәсіподақ мүшелері – 26 538 адам, оның ішінде жұмыс жасайтындар – 25 014 (94%), әйелдер – 20 094 (75,7%), 35 жасқа дейінгі жастар – 8 311 (31,3%). 1524 кәсіподақ мүшесі бала күтіміне байланысты демалыста (декреттік демалыс).

Есеп беру мерзімінде кәсіподақ мүшелігінің көбеюі төмендегі филиалдарда байқалады:

- Панфилов ауданық филиалы – 191 адам;

- Көксу аудандық филиал – 51 адам;

- Ескелді аудандық филиалы – 41 адам;

- Талдықорған аудандық филиалы – 29 адам.

Түрлі себептер бойынша Алматы облыстық ұйымының құрамынан жалпы саны 479 адамнан тұратын 6 бастауыш кәсіподақ ұйымы шықты:

- О. Жолдасбеков атындағы экономика және құқық Академиясы – 74 адам (Алматы қ. Д.Қонаев атындағы құқық Академиясымен қосылуға байланысты);

- Көксу аграрлық колледжі – 111 адам (ауыл шаруашылығы облыстық кәсіподақ ұйымына қосылуға байланысты);

- Талдықорған жоғары медициналық колледжі – 129 адам (облыстық денсаулық сақтау кәсіподақ ұйымына қосылуға байланысты);

- футболдан облыстық мамандандырылған жасөспірімдер спорт мектебі– 44 адам (облыстық мәдениет және спорт кәсіподақ ұйымына қосылуға байланысты);

- Облыстық жоғары спорттық шеберлік мектебі – 84 адам (облыстық мәдениет және спорт кәсіподақ ұйымына қосылуға байланысты);

- Текелі қ. олимпиадалық резервтегі жасөспірімдер және балалар спорт мектебі- 37 адам (облыстық мәдениет және спорт кәсіподақ ұйымына қосылуға байланысты).

Сондай-ақ, прокуратура органдарының ұсынысы бойынша І.Жансүгіров атындағы Жетісу мемлекеттік университетінің студенттік кәсіподақ ұйымының филиалы қызметін тоқтатты.

Аймақтағы 41 мемлекеттік білім беру ұйымы және 81 мемлекеттік емес білім беру ұйымы кәсіподақ мүшелігімен қамтылмаған.

**Кіріс және шығыс корреспонденциясы** Атқару комитетінің 25.12.2020ж.№8-5 қаулысымен бекітілген істер номенклатурасына сәйкес жүргізіледі. Істер номенклатурасы әр жылдың соңында Атқару комитетінің мәжілісінде бекітіледі.

Барлық папкалар (регистрлер) істер номенклатурасына сәйкес ресімделген. Папкалар мазмұны да талаптарға сай келеді.

Барлық өтініштер, хаттар мен арыздар уақытында тіркеліп, қаралады және белгіленген мерзімде арызданушыға жіберіледі.

2020 жылы кіріс корреспонденциясының саны – 148, шығыс корреспонденциясы –201.

Басқарушы органдардың хаттамалары нұсқаулыққа сәйкес тігілген және ресімделген.

Өкімдер тиісті бланкілерде ресімделіп, қол қойылған және мөр соғылған. Нөмірлеу әрбір күнтізбе жылының басында жаңартылады.

Өкімдер саны:2018 ж. – 121;2019 ж. –101;2020 ж. – 63.

Жарғылық қызметті іске асыратын Алматы облыстық кәсіподақ ұйымының негізгі бағыттарының бірі құқықтық жұмыс болып табылады, ол қызмет төмендегі кестеде көрсетілген сандық және сапалық көрсеткіштермен сипатталады.

Облыстық комитет штатында құқықтық еңбек инспекторы-заңгер лауазымының 1 штаттық бірлігі көзделген, оны Ержан Амантаевич Қасымбеков атқарады.

Қаралатын мерзімде құқықтық мәселелер бойынша кеңес берулер және кәсіподақ мүшелерінің жазбаша өтініштері санының артуы байқалады.

|  |  |  |  |  |
| --- | --- | --- | --- | --- |
| № | Көрсетіштер | 2018 жыл | 2019 жыл | 2020 жыл |
|  | Кәсіподақ мүшелерінің қаралған жазбаша өтініштері | 87 | 47 | 97 |
|  | Құқықтық мәселелер бойынша берілген кеңестер | 239 | 121 | 608 |
|  | Еңбек заңнамасын орындауға қоғамдық бақылау жүзеге асырылған ұйымдар саны (барлығы) | 87 | 71 | 64 |
|  | Еңбек заңнамасын бұзушылықтар анықталды | 1 | 24 | 8 |
|  | Жұмыс орындарына қайтарылды (барлығы) | 2 | 1 | 1 |
|  | Құқықтық тақырып бойынша кәсіподақ активімен, басшылармен, кәсіподақ мүшелері-қызметкерлермен өткізілген семинарлар | 20 | 18 | 30 |
|  | Кәсіподақ органдарының талаптары бойынша кәсіподақ мүшелеріне заңсыз ұсталған немесе төленбеген ақшалай қаражаттың қайтарылуы (теңгемен) | 1. 022 000 | - | 262 040 |

Жұмыс берушілердің келісімдер мен ұжымдық шарттарды орындауына қоғамдық бақылау жеткіліксіз деңгейде жүзеге асырылады.

Сала қызметкерлерін құқықтық, еңбекті қорғау және еңбек қауіпсіздігі тиімділігін әрі қарай арттыру, Алматы облыстық кәсіподақ ұйымында әлеуметтік әріптестікті дамыту жұмысы бойынша шаралар қабылданады.

2020 жылғы 11 желтоқсанда Атқару комитетінің қаулысымен Кәсіподақтың аумақтық ұйымдарының, аудандық, қалалық комитеттердің **төрағаларына резервке** ұсынылған кәсіподақ қызметкерлері мен белсенділерінің тізімі бекітілді. Аумақтық ұйымдар мен олардың филиалдары төрағаларының орташа жасы – 50 жас, кадрлық резервтің орташа жасы- 45,5 жас. Барлық резервтегілер жоғары білімді, білім жүйесінде жұмыс жасайды.

Ынталандыру ретінде облыстық ұйым мен оның филиалдары сала қызметкерлерінің арасында имидждік шаралар өткізеді. 2020 жылы ТЖ мен пандемия режимі жағдайында енгізілген шектеулерге орай, облыстық ұйым кәсіподақ мүшелігіне тарту үшін білім ұйымдары ұжымдарымен кездесе алмады.

Дегенмен, Алматы облыстық ұйымы білім беру ұйымдарында шаралар ұйымдастру үшін желілік кесте құрады. Мысалы, 2020 жылы 431 шара өткізу жоспарланып, оның 329-ы онлайн режимінде өткізілді. Бұл бағытта Сарқанд (38), Панфилов (36), Ескелді (33) аудандық филиалдары және Текелі қалалық филиалы (33) ерекшеленді.

2021 жылдың басында жастар саясаты Басқармасы, облыстық ата-аналар комитеті және Алматы облыстық ұйымы арасында өзара ынтымақтастық туралы 3 жылға арналған меморандум жасалып, кәсіподақ мүшелігіне жас педагогтарды тартуға ынталандырады.

Ұйымдастырушылық нығайту факторларының бірі ақпараттық жұмыс болып табылады. 2020 жылы Алматы облыстық ұйымы мен оның Facebook филиалдары білім және ғылым саласы қызметкерлерінің әлеуметтік-еңбек құқықтары мен мүдделерін қорғау, еңбек қауіпсіздігі және еңбекті қорғау, ұйымдастырушылық жұмыс мәселелері бойынша БАҚ беттерінде және әлеуметтік желілерде 770 материал жариялады.

Облыстық БАҚ журналистері Салалық кәсіподақтың «Ұстаз мүддесі – кәсіподақ назарында» республикалық байқауына белсене қатысып, қатысушылардың бірі арнайы сыйлыққа ұсынылды және 50000 теңге сомасында ақшалай сыйлықпен марапатталды.

Облыстық кәсіподақ ұйымы мен оның филиалдары Facebook әлеуметтік желі парақшасын белсенді қолданады. 10 филиалдан 30 аккаунт құрылып, ғаламтор желісінде белсенді жұмыс жасайды. Құқықтық жұмыс, ұйымдастырушылық жұмыс, іс жүргізу бойынша әдістемелік нұсқаулықтар, сондай-ақ еңбек қауіпсіздігі және еңбекті қорғау бойынша материалдар жарияланған.

Жазғы демалыс акциясы шеңберінде 770 кәсіподақ мүшесі жалпы сомасы 17 млн.астам теңгеге ҚР КФ шипажайларында сауықтырылды. 2020 жылы 3,3 млн.теңге көлемінде материалдық және қайырымдылық көмек көрсетілді.

Кәсіподақ оқуы кәсіподақ қызметінің маңызды құрамасы болып табылады. 2020 жылы кәсіподақ оқуы ZOOM платформасымен еңбеақы төлеу, педагогтардың оқу жүктемесі, қашықтық сыныптарында оқыту, біліктілік санаттарын беру, аттестаттаудан өту, міндетті медициналық тексеру мәселелері бойынша онлайн режимінде өткізілді. 2020 жылы кәсіподақ оқуымен 3168 кәсіподақ мүшесі қамтылды.

Жастар үлесі кәсіподақ мүшелерінің жалпы санынан 30% астам құрайды. Жастар кеңесі бірнеше жылдан бері жұмыс жасайды. Бұл бағытқа облыстық комитет маманы Жұмабек Маржан жетекшілік етеді. Жастар кәсіподақ мүшелігіне ынталандыру үшін, жастар саясаты Басқармасымен бірлесіп имидж шараларын: «Ақындар сайысы», «Мүшәйра», «Абай дана, Абай дара қазақта», «Мұқағали оқулары» және т.б. өткізеді. Өткен жылдары облыстық БАҚ журналистері мен тілшілері облыстық комитеттің жастар саясаты туралы сюжеттер дайындаған болатын.

2020 жылдың соңында еңбекші әйелдер істері жөнінде комиссия құрылып, төрайымы ретінде А. Ильясова тағайындалды.

**Басқарушы органдар материалдары** талаптарға сәйкес тігілген, ресімделген. Мемлекеттік тілде жүргізіледі. Алматы облыстық кәсіподақ ұйымының жарғылық мақсаттар мен міндеттерді іске асырудағы аудандық және қалалық, бастауыш кәсіподақ ұйымдары жұмысының тиімділігін арттыру жөніндегі жұмысын талдау мақсатында алқалы органдардың 3 жылғы материалдары қаралды (2018-2020ж.ж.).

Күн тәртібінде негізінен еңбек заңнамасы, ҚР «Білім туралы», «Педагог мәртебесі туралы» Заңдарының нормалары мен талаптарын орындау, бастауыш кәсіподақ ұйымдарындағы ұжымдық шарттар, білім беру ұйымдарында еңбекті қорғау және еңбек қауіпсіздігін қадағалау, филиалдардың ақпараттық жұмысын жандандыру, жарғылық мақсаттар мен міндеттерді орындау мәселелері қаралды.

**Кәсіподақтың Алматы облыстық ұйымының төрағасына:**

1. Атқару комитетінің күн тәртібіне құжаттамамен жұмыс жағдайы, ұйымдастырушылық нығайту туралы мәселелерді енгізу. Алқалы органдардың мәселелерін талдау.
2. Аппарат қызметкерлерінің жыл сайынғы еңбек демалыстарының кестесін жұмыс берушінің актімен бекіту. Бұрын бұл кесте Атқару комитетінің мәжілісінде бекітілді.
3. Негізгі құралдар және жеке құрам бойынша өкімдерді бөлек нөмірлеу және тігу.
4. Атқару комитетінің құрамын қайта қарау, себебі оған филиалдардың барлық төрағалары кіреді.
5. Жұмыс берушілердің білім беру ұйымдарында еңбек заңнамасын орындауына қоғамдық бақылауды ұйымдастыру мен жүзеге асыру бойынша шұғыл шаралар қабылдау, тексерулер жүргізу кестесін бекіту, жүргізілетін тексерулер сапасы мен тиімділігін қамтамасыз ету;
6. Әлеуметтік әріптестікті дамыту жұмысын жандандыру және аймақтық салалық келісім әрекетін бақылауды қамтамасыз ету;
7. Кәсіподақ мүшелерінің әлеуметтік-еңбек құқықтары мен кәсіптік мүдделерін білдіру және қорғау мәселелері бойынша жұмыс көлемінің артуын ескеріп, сондай-ақ еңбек заңнамасының орындалуын бақылау тиімділігін арттыру мақсатында, кәсіподақтың аудандық комитеттері филиалдарының штаттық кестесіне заңгер-маман бірлігін қарау ұсынылсын.

**Бөлім басшысы Кидирбаева Р.М.**

**Бөлім басшысы Иманбаев Е.С.**